สะพานบุญ
พิสิฏฐ์ พิสุทธิ์ศักดิ์,มีเรื่องราวแสดงความมีน้ำใจในโลกโซเชียล,แม้เป็นกลุ่มเล็กๆ แต่ยิ่งใหญ่สำหรับครอบครัว คุ้ยมอญ,เมื่อ พ.อ.เฉลิมชัย รื่นภิรมย์ ผอ.กองสถิติและประเมินผล โรงเรียนเตรียมทหาร แชร์เรื่องราวความรักของ มนุษย์แม่ ผ่าน เฟซบุ๊กส่วนตัว ขอความช่วยเหลือกรณี น้องแบงค์ พรมงคล คุ้ยมอญ ป่วยเป็นเนื้องอกในสมอง ท่ามกลางการดูแลอย่างใกล้ชิดของ คุณปู-ศรีสุดา คุ้ยมอญ ผู้เป็นแม่,พรมงคล คุ้ยมอญ สอบเป็นนักเรียนเตรียมทหารรุ่นที่ 58 เหล่าทหารอากาศ เป็นเด็กดี ชอบช่วยเหลือผู้อื่น มีความอดทน และ พากเพียรสม่ำเสมอ จึงเป็นที่รักของทุกๆคน,ช่วงก่อนขึ้นเหล่า เกิดอาการปวดหัวอย่างรุนแรง แพทย์ตรวจพบ เนื้องอกขนาดใหญ่ ที่บริเวณสมอง ต้องพักการศึกษาจากโรงเรียนนายเรืออากาศ และเข้ารับการรักษาที่โรงพยาบาลพระมงกุฎเกล้า,ผมเจอน้องแบงค์ ตอนมาขอทรานสคริปเพื่อไปศึกษาต่อ รู้สึกยินดีกับคุณแม่ที่น้องแบงค์ดูดีและอยากเรียนต่อ พ.อ.,เฉลิมชัยว่า,ในวันนี้น้องแบงค์เข้ารับการรักษาที่โรงพยาบาลศิริราช ปิยมหาราชการุณย์ ด้วยอาการปวดหัวอย่างรุนแรง และทรมานมีอาการชักจนหมดสติไป แพทย์ต้องให้มอร์ฟีนเพื่อลดอาการปวด พร้อมผ่าตัดระบายน้ำในโพรงสมองออก เพื่อลดอาการปวดที่แสนจะทรมาน ก่อนต้องรักษาด้วยการฉายแสง,ผู้เป็นแม่ต้องใช้ทรัพยากรพอสมควรในการช่วยลูกชายให้บรรเทาอาการปวดทรมานในครั้งนี้,พ.อ.เฉลิมชัยจึงโพสต์ข้อมูลขอความร่วมมือจาก เพื่อนเฟซบุ๊ก ของเขาทุกๆท่านที่มีจิตศรัทธา ร่วมกันบริจาคเพื่อช่วยเหลือ ครอบครัว คุ้ยมอญ เป็นค่าใช้จ่ายในการช่วยดูแลรักษาลูกศิษย์ต่อไป,มี พล.ต.ท.พิสิฏฐ์ พิสุทธิ์ศักดิ์ อดีตผู้ช่วย ผบ.ตร.พร้อมภรรยา ที่ไปเยี่ยมถึงเตียง เนื่องจาก น้องแบงค์ เป็นเพื่อนนักเรียนเตรียมทหารรุ่นเดียวกับ นรต.สิทธิศักดิ์ พิสุทธิ์ศักดิ์ ลูกชาย,สร้างความรู้สึกซาบซึ้งมายัง ผู้เป็นแม่ ที่ได้รับกำลังใจจากเหล่า สะพานบุญ ในครั้งนี้,เธอบอกว่า แม้ลูกชายจะได้ลาออกจากรั้วโรงเรียนแล้ว แต่เหมือนว่ายังเป็นครอบครัวเดียวกันตลอดกาล,ไม่ใช่เพราะเงินที่ส่งมา แต่เป็นเพราะสายใยที่ส่งมาเติมพลังให้ครอบครัวเราต่างหาก.,สหบาท
เมื่อ พ.อ.เฉลิมชัย รื่นภิรมย์ ผอ.กองสถิติและประเมินผล โรงเรียนเตรียมทหาร แชร์เรื่องราวความรักของ มนุษย์แม่ ผ่าน เฟซบุ๊กส่วนตัว ขอความช่วยเหลือกรณี น้องแบงค์
เฉลิมชัย รื่นภิรมย์,มนุษย์แม่,พรมงคล คุ้ยมอญ,ส่องตำรวจ,สหบาท,ราชการ